Συντριβή αεροσκάφους σε πάρκινγκ στο Λος Άντζελες – 5 νεκροί

Aεροσκάφος τύπου Cessna 414 συνετρίβη σε πάρκινγκ πολυκαταστήματος στο Λος Άντζελες.

Από τη συντριβή σκοτώθηκαν πέντε άνθρωποι, όλοι οι επιβαίνοντες του αεροσκάφους, ενώ δεν έχουν τραυματιστεί πολίτες που βρίσκονταν εκεί την ώρα στο σημείο.

Από την συντριβή έχουν προκληθεί υλικές ζημιές σε σταθμευμένα οχήματα του πάρκινγκ, ενώ τα αίτια του δυστυχήματος διερευνώνται από τις αρχές.

Ο πιλότος του αεροσκάφους είχε στείλει σήμα έκτακτης ανάγκης πριν την συντριβή, περίπου 1,6 χιλιόμετρα από το αεροδρόμιο John Wayne.Το αεροπλάνο κατευθυνόταν προς το αεροδρόμιο νοτιοανατολικά του Λος Άντζελες όταν κατέπεσε, ενώ δεν εκδηλώθηκε φωτιά.